
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1202 

31 Δεκεμβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ειδική αναγνώριση του Φιλανθρωπικού Σωματείου Σύλ¬ 
λογος Εθελοντών Αιμοδοτών Περιφέρειας Σερβιών 


«ΟΙ ΑΓΙΟΙ ΑΝΑΡΓΥΡΟΙ» Ν. Κοζάνης . 1 

Έγκριση Οργανισμού Εσωτερικής Υπηρεσίας (Ο.Ε.Υ.) 
του Συμβουλίου περιοχής της 9ης εδαφικής Περι¬ 
φέρειας του Νομού Φθ/δας. 2 

Σύσταση Νομικού Προσώπου στην Κοινότητα Ζωγρά¬ 
φου Ν. Χαλκιδικής με την επωνυμία «Σχολική Επι¬ 
τροπή Νηπιαγωγείου» . 3 

Σύσταση Νομικού Προσώπου στην Κοινότητα Ν. Τρί- 
γλιας, Ν. Χαλκιδικής με την επωνυμία «Πολιτιστικό - 

Αθλητικό Κέντρο Ν. Τρ'ιγλιας» . 4 

Ορισμός μελών της Διοικητικής Επιτροπής Στρατιωτι¬ 
κών Επιτάξεων Ν. Χίου . 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 5569 (1) 

Ειδική αναγνώριση του Φιλανθρωπικού Σωματείου Σύλλο¬ 
γος Εθελοντών Αιμοδοτών Περιφέρειας Σερβίων «ΟΙ 
ΑΓΙΟΙ ΑΝΑΡΓΥΡΟΙ» Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

Τις διατάξεις: 

α) Του Ν.Δ. 1111/72 άρθρο 18. 
β) Το Ν.Δ. 465/1.11.84 (ΦΕΚ 168/Τ.Α.) εκχωρήθηκε η 
αρμοδιότητα στον Νομάρχη για να αναγνωρίζει τα Φιλαν¬ 
θρωπικά Σωματεία. 

2. Την αρ. 30/1996 απόφαση Πρωτοδικείου Κοζάνης 
για την έγκριση καταστατικού του ανωτέρω Σωματείου. 

3. Το αρ. 2269/96 έγγραφο της Επιθεώρησης Υγείας 
Πρόνοιας και Κοινωνικών Ασφαλίσεων Μακεδονίας - 
Θράκης σχετικά με την έκθεση Δ/κού και Οικ/κού ελέγ¬ 
χου του Φιλανθρωπικού Σωματείου του Συλλόγου Εθελο¬ 
ντών Αιμοδοτών Περιφέρειας Σερβίων «ΟΙ ΑΓΙΟΙ ΑΝΑΡ¬ 
ΓΥΡΟΙ» Ν. Κοζάνης, αποφασίζουμε: 

Εγκρίνουμε ως ειδικό αναγνωρισμένο το Φιλανθρωπικό 
Σωματείο «Σύλλογος Εθελοντών Αιμοδοτών Περιφέρειας 


Σερβίων ΟΙ ΑΓΙΟΙ ΑΝΑΡΓΥΡΟΙ Ν. Κοζάνης, μή κερδοσκο¬ 
πικού Σωματείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 19 Δεκεμβρίου 1996 

Ο Νομάρχης 
ΠΑΣΧΟΣ ΜΗΤΛΙΑΓΚΑΣ 

-♦- 

Αριθ. 13139 (2) 

Έγκριση Οργανισμού Εσωτερικής Υπηρεσίας (Ο.Ε.Υ.) του 
Συμβουλίου περιοχής της 9ης εδαφικής Περιφέρειας 
του Νομού Φθ/δας. 

Η ΑΝΑΠΛ/ΡΙΑ ΠΕΡΙΦ. Δ/ΝΤΗ Ν. ΦΘΙΩΤΙΔΑΣ 

Έχοντας υπόψη: 

1. Τις διατάξεις: 

α. Του άρθρου 12 του Ν. 1188/81, όπως αντικαταστά- 
θηκαν με το άρθρο 8 (παρ. 5) του Ν. 2307/95. 
β. του άρθρου 214 (παρ. 13) του Π.Δ. 410/95 
γ. του άρθρου μόνου του Π.Δ. 175/1995 
δ. του άρθρου 27 του Ν. 2081/1992 
ε. του Κεφ. Η' (άρθρα 34 και επομ.) του Ν. 2190/94. 
στ. των Π.Δ/των 37α/1987 και 22/1990 
ζ. του άρθρου 4 του Ν. 2240/1994 
η. του άρθρου 14 του Ν. 2399/1996 

2. Την αριθμ. 31943/12.7.1995 εγκύκλιο του Υπουρ¬ 
γείου Εσωτερικών. 

3. Την αριθμ. 9/1995 απόφαση του Διοικητικού Συμ¬ 
βουλίου, του Συμβουλίου Περιοχής της 9ης εδαφικής Πε¬ 
ριφέρειας Ν. Φθιώτιδας. 

4. Το αριθμ. 1/1996 πρακτικό του Υπηρεσιακού Συμ¬ 
βουλίου των υπαλλήλων των ΟΤΑ Ν. Φθιώτιδας, με το 
οποίο παρέχεται η σύμφωνη γνώμη του στον καταρτισθέ- 
ντα, από το Δ.Σ. του Συμβουλίου περιοχής της 9ης εδαφι¬ 
κής Περιφέρειας Ν. Φθιώτιδας, οργανισμό εσωτερικής 
υπηρεσίας, αποφασίζουμε: 

Εγκρίνουμε την αριθμ. 9/1995 απόφαση του Διοικητι¬ 
κού Συμβουλίου του Συμβουλίου Περιοχής της 9ης εδαφι¬ 
κής Περιφέρειας Νομού Φθιώτιδας, με την οποία α) συνι- 
στάται υπηρεσία με τον τίτλο «Υπηρεσία Συμβουλίου πε¬ 
ριοχής 9ης εδαφικής Περιφέρειας» με χωρική αρμοδιό¬ 
τητα την Περιφέρεια του οικείου Συμβουλίου Περιοχής, 
β) Καταρτίζεται οργανισμός Εσωτερικής Υπηρεσίας της 

συσταθείσας υπηρεσίας, η διάρθρωση και οι αρμοδιότη¬ 
τες της οποίας έχουν ως εξής: 

Οργανισμός Εσωτερικής Υπηρεσίας. 

Άρθρο 1 

Η Υπηρεσία του Συμβουλίου Περιοχής αποτελείται από: 
Α' Δ/νση Διοικητικών και Οικονομικών Υπηρεσιών 
Β' Δ/νση Τεχνικών Υπηρεσιών. 

Άρθρο 2 

Η Δ/νση του Συμβουλίου Περιοχής διαρθρώνεται ως 
εξής: 

Α' Διεύθυνση Διοικητικών και Οικονομικών Υπηρε¬ 
σιών: 

1. Τμήμα Διοικητικών Υπηρεσιών 
α) Γραφείο Προσωπικού 

β) Γραφείο Νομικής Υπηρεσίας 
γ) Γραφείο Πρωτοκόλλου - Δ/νσης & Αρχείου 
δ) Γραφείο Διοικητικού Συμβουλίου Εκτελεστικής Επι¬ 
τροπής 

ε) Γραφείο Καθαριότητας 

2. Τμήμα Οικονομικών Υπηρεσιών 
α) Γραφείο Ταμείου 

β) Γ ραφείο Λογιστηρίου 

γ) Γραφείο Προσόδων 

δ) Γ ραφείο Προμηθειών και αποθήκης 

ε) Γ ραφείο Εισπρακτόρων 

Β' Διεύθυνση Τεχνικών Υπηρεσιών 

Τμήμα Πολιτικών Εφαρμογών 

α) Γ ραφείο Μελετών και Επίβλεψης έργων. 

β) Γ ραφείο Κτηματολογίου 

γ) Γραφείο Δ/νσης εγγράφων όλης της Δ/νσης Τ.Υ. Αρ¬ 
χείου 

δ) Γραφείο Προγραμματισμού και Ανάπτυξης, 
ε) Γραφείο Πληροφορικής και Γεωγραφικών Συστημά¬ 
των. 

Άρθρο 3 

Η οργανική σύνθεση και κατάταξη των θέσεων του προ¬ 
σωπικού του Συμβουλίου Περιοχής σε κλάδους και ο κα¬ 
θορισμός των κατά κλάδο ειδικών τυπικών προσόντων διο¬ 
ρισμού, γίνονται ως εξής: 

1. Κατηγορία ΠΕ 
α) Κλάδος ΠΕΙ Διοικητικού 
Θέσεις τρεις (3) με βαθμούς Δ - Α. 

Τυπικό προσόν διορισμού στον εισαγωγικό βαθμό Δ’ 
ορίζεται πτυχίο ή δίπλωμα νομικής ή πολιτικών ή οικονομι¬ 
κών επιστημών ή κοινωνιολογίας ή διοίκησης επιχειρή¬ 
σεων Α.Ε.Ι. της ημεδαπής ή πτυχίο ή δίπλωμα του Οικονο¬ 
μικού Πανεπιστημίου Αθηνών ή του Παντείου Πανεπιστη¬ 
μίου Κοινωνικών και Πολιτικών Επιστημών ή του Πανεπι¬ 
στημίου Πειραιά ή Ανωτάτης βιομηχανικής Σχολής θεσ/ 
κης της ημεδαπής ή ισότιμης αντίστοιχης ειδικότητας 
σχολών της αλλοδαπής, 
β) Κλάδος ΠΡ3 Πολιτικών Μηχανικών, 
θέση μία (1) με βαθμούς Δ - Α. 
γ) Κλάδος ΠΕ6 Τοπογράφων 
θέση μία (1) με βαθμούς Δ - Α 
δ) Κλάδος ΠΕ9 Γεωπόνων 
θέση μία (1) με βαθμούς Δ - Α 
ε) ΠΕΙ 3 βιολόγων (με ειδίκευση ισχθυολόγων) 
θέση μία (1) με βαθμούς Δ - Α 


στ) Κλάδος ΠΕΙ 4 Δασολόγων 
θέση μία (1) με βαθμούς Δ - Α 
Για κάθε κλάδο τυπικό προσόν διορισμού στον εισαγω¬ 
γικό βαθμό Δ' ορίζεται το ομώνυμο κατά περίπτωση πτυχίο 
ή δίπλωμα Α.Ε.Ι. της ημεδαπής ή ισότιμο αντίστοιχης ειδι¬ 
κότητας σχολών της αλλοδαπής. 

2. Κατηγορία ΤΕ 

α) Κλάδος ΤΕ17 Διοικητικών - Λογιστικών 
θέση μία (1) με βαθμούς Δ - Α 
β) Κλάδος ΤΕ19 Πληροφορικής 
θέση μία (1) με βαθμούς Δ - Α. 

Για κάθε κλάδο τυπικό προσόν διορισμού στον εισαγωγικό 
βαθμό Δ' ορίζεται το ομώνυμο ή αντίστοιχο κατά ειδικότητα 
πτυχίο ή δίπλωμα της σχολής Λογιστικής ΤΕΙ ή πληροφορικής 
(δΟΡΤ-νΥΑΒΕ) ΤΕΙ ή τίτλος σπουδών αντίστοιχης ειδικότητας 
ισότιμων σχολών της ημεδαπής ή αλλοδαπής. 

3. Κατηγορία ΔΕ 
α) Κλάδος ΔΕΙ Διοικητικός 
θέσεις δύο (2) με βαθμούς Δ - Α 
Στα καθήκοντα των υπαλλήλων αυτών περιλαμβάνονται 
και οι εργασίες δακτυλογραφίας, 
β) Κλάδος ΔΕ2 Εποπτών Καθαριότητας 
θέση μία (1) με βαθμούς Δ - Α 
Προσόν διορισμού στον εισαγωγικό βαθμό Δ’ ορίζεται 
για μία πενταετία από την έναρξη της ισχύος του Ν. 1586/ 
1.4.86 απολυτήριος τίτλος Λυκείου ή εξαταξίου γυμνα¬ 
σίου ή ισότιμου σχολείου, ανεξάρτητα από ειδικότητα, 
γ) Κλάδος ΔΕ5 Εργοδηγών 
θέση μια (1) με βαθμούς Δ - Α 
δ) Κλάδος ΔΕ6 Σχεδιαστών 
θέση μία (1) με βαθμούς Δ - Α 
Τυπικό προσόν διορισμού στον εισαγωγικό, βαθμό Δ' για 
κάθε κλάδο ορίζεται το πτυχίο μέσης Δημόσιας ή Τεχνικής 
- Επαγγελματικής Σχολής ειδικότητας σχεδιαστού ή άλ¬ 
λης αναγνωρισμένης από το Κράτος σχολής και τριετής 
εμπειρία μετά τη κτήση του απολυτηρίου τίτλου στην ειδι¬ 
κότητα του σχεδιαστού ή σε συναφή ειδικότητα. Για την 
συμπλήρωση της τριετούς εμπειρίας συνυπολογίζεται και 
ο χρόνος στρατιωτικής θητείας κατά τον οποίο ο στρατεύ¬ 
σιμος απασχολήθηκε σε εργασίες της ειδικότητας του 
σχεδιασμού. 

ε) Κλάδος ΔΕΙ 5 Εισπρακτόρων 
θέση μία (1) με βαθμούς Δ - Α 
Προσόν διορισμού στον εισαγωγικό βαθμό ορίζεται για 
μία πενταετία από την έναρξη της ισχύος του Ν. 1586/ 
1.4.86 απολυτήριος τίτλος Λυκείου ή εξαταξίου γυμνα¬ 
σίου ή ισοτίμου σχολείου ανεξάρτητα από ειδικότητα, 
στ) Κλάδος ΔΕ28 χειριστών μηχανημάτων 
θέσεις τρεις (3) με βαθμούς Δ - Α 
ζ) Κλάδος ΔΕ29 Οδηγών αυτ/των 
θέσεις τρεις (3) με βαθμούς Δ - Α 
Προσόν διορισμού στον εισαγωγικό βαθμό Δ' για κάθε 
κλάδο ή ειδικότητα ορίζεται ο ομώνυμος ή αντίστοιχος ή 
συναφής κατά ειδικότητα απολυτήριος τίτλος τεχνικού ή 
επαγγελματική Λυκείου ή τεχνικής επαγγελματικής σχο¬ 
λής δευτεροβάθμιας εκπ/οης ή σχολής μαθητείας του 
ΟΑΕΔ ή άλλης ισότιμης σχολικής μονάδας της ημεδαπής ή 
αλλοδαπής. 

η) Κλάδος ΔΕ38 προσωπικού Η/Υ 
θέση μία (1) χειριστών Η/Υ 

Προσόν διορισμού στον εισαγωγικό βαθμό Δ' για κάθε 
κλάδο ή ειδικότητα ορίζεται ο ομώνυμος ή αντίστοιχος ή 

συναφής κατά ειδικότητα απολυτήριος τίτλος τεχνικού - 
επαγγελματικού Λυκείου ή τεχνικής επαγγελματικής σχο¬ 
λής δευτεροβάθμιας εκπ/σης ή σχολής, μαθητείας του 
ΟΑΕΔ του Ν. 1346/83 (ΦΕΚ 46Α) ή άλλης ισότιμης σχολι¬ 
κής μονάδας της ημεδαπής ή αλλοδαπής και τριετής 
εμπειρία μετά την κτήση του απολυτηρίου τίτλου στην ει¬ 
δικότητα ή σε συναφή ειδικότητα. 

4. Κατηγορία ΥΕ 

Κλάδος ΥΕ16 εργατών 

θέσεις επτά (7) με βαθμούς Ε - Β εκ των οποίων 

Πέντε (5) θέσεις εργατών καθ/τας κ.λ.π. 

Δύο (2) θέσεις εργατών συντήρησης οδών και διαφόρων 
τεχνικών έργων. 

Τυπικό προσόν διορισμού στον εισαγωγικό βαθμό Ε' 
ορίζεται απολυτήρις τίτλος υποχρεωτικής εκπαίδευσης. 
Επίσης επιτρέπεται ο διορισμός στις θέσεις αυτές και 
απόλυτηριούχων Δημοτικού Σχολείου, εφόσον έχουν απο¬ 
φοιτήσει μέχρι το έτος 1980. 

5. Κατηγορία Ειδικών θέσεων. 

θέση μία (1) με μηνιαία αντιμισθία δικηγόρου. 

Η πρόσληψη γίνεται με επιλογή ύστερα από προκήρυξη, 
σύμφωνα με τις διατάξεις του Ν. 1649/86 «Τροποποίηση 
διατάξεων του κώδικα των δικηγόρων και άλλες διατά¬ 
ξεις». 

Αρθρο 4 

Ο διορισμός, τα καθήκοντα, οι περιορισμοί, ο χρόνος 
δουλειάς, η αστική ευθύνη, τα δικαιώματα, οι άδειες, οι 
ματαβολές, η υπηρεσιακή κατάσταση, οι ηθικές αμοιβές, 
τα πειθαρχικά αδικήματα, οι ποινές, η λύση της υπαλληλι¬ 
κής σχέσης, η ιατροφαρμακευτική και νοσοκομειακή περί¬ 
θαλψη και όλα τα καθήκοντα που αφορούν τους υπαλλή¬ 
λους προβλέπονται από τον οργανισμό αυτό, ρυθμίζονται 
από τις διατάξεις του Ν. 1188/81 και όλων των Νόμων που 
εκδίδονται και έχουν εφαρμογή στο προσωπικό των 
Ο.Τ.Α. 

Αρθρο 5 

Οι αρμοδιότητες και τα αντικείμενα κάθε υπηρεσιακής 
μονάδας καθορίζονται παρακάτω: 

1. Διεύθυνση Διοικητικών και Οικονομικών Υπηρεσιών 

Ο Διευθυντής των Διοικητικών και Οικονομικών Υπηρε¬ 
σιών προΐστανται του προσωπικού του Συμβουλίου της 
Περιοχής που υπάγεται στην διεύθυνση αυτή. 

Παρακολουθεί τη Νομοθεσία και τη Νομολογία που εν¬ 
διαφέρει το Σ.Π. και ενημερώνει τις Υπηρεσίες με ερμη¬ 
νευτικές εγκυκλίους, ελέγχει και εποπτεύει το προσωπικό 
της δ/νσης και παρέχει οδηγίες και κατευθύνσεις. 

Παραλμβάνει, αποσφραγίζει και χαρακτηρίζει την αλλη¬ 
λογραφία και την στέλνει στις αρμόδιες υπηρεσίες δια μέ¬ 
σου του γραφείου Πρωτοκόλλου. 

Τηρεί το εμπιστευτικό πρωτόκολλο και Αρχείο του Συμ¬ 
βουλίου. 

θεωρεί τις καταστάσεις μισθοδοσίας και δαπανών προ¬ 
μήθειας. 

θεωρεί τα καταρτιζόμενα από τις Διοικητικές και Οικο¬ 
νομικές Υπηρεσίες έγγραφα με την μονογραφή του στα 
σχέδια αυτών πριν τα υπογράψει ο Πρόεδρος. 

Εκτός από τα καθήκοντα που περιγράφονται στον 
Ο.Ε.Υ. για τους Δ/ντές και Τμηματάρχες, ο Πρόεδρος με 
απόφασή του μπορεί να αναθέσει και άλλα, που τυχόν θα 
προκύψουν από νέες νομοθετικές ρυθμίσεις για την Το¬ 
πική Αυτοδιοίκηση. 


Τμήμα Διοικητικών Υπηρεσιών. 

Προϊστάμενος 

Ο υπάλληλος που θα επιλεγεί από το Υπηρεσιακό Συμ¬ 
βούλιο, είναι Προϊστάμενος των Υπηρεσιών: Προσωπικού, 
Πρωτοκόλλου - Δ/νσης Αρχείου, Διοικητικού Συμβουλίου, 
Καθαριότητας, Νομικής Υπηρεσίας, Πληροφορικής. 

Συντονίζει τις υπηρεσιακές ανάγκες των γραφείων του 
Τμήματος και εισηγείται στο Διοικητικό Συμβούλιο κάθε 
θέμα των παραπάνω υπηρεσιών. 

Επιβλέπει το προσωπικό και εισηγείται την τοποθέτηση 
αυτού ανάλογα με τις ανάγκες των υπηρεσιών για την κα¬ 
λύτερη λειτουργία του Σ.Π. Μεριμνά τους νόμους και φρο¬ 
ντίζει για την εφαρμογή τους. Καταρτίζει σε συνεργασία 
με τους Δ/ντές και Τμηματάρχες τα σχέδια Οργανισμών 
και Κανονισμών Εσωτερικής Υπηρεσίας. 

Φροντίζει για την εφαρμογή του πειθαρχικού δικαίου και 
ελέγχει μονογράφοντας όλες τις αποφάσεις που αφορούν 
την πρόσληψη, απόλυση, συνταξιοδότηση και γενικά με¬ 
ταβολές του προσωπικού προν υπογραφούν από τον Πρό¬ 
εδρο. 

Συνεργάζεται με τους προϊστάμενους των γραφείων και 
είναι υπεύθυνος για την καλή λειτουργία των υπηρεσιών 
και την εξυπηρέτηση των πολιτών. 

α. Γραφείο Προσωπικού. 

Τηρεί το Μητρώο των Υπαλλήλων του Σ.Π., διεκπεραιώ- 
νει κάθε εργασία που αφορά τους διορισμούς, προαγω¬ 
γές, κανονικές άδειες, μεταθέσεις, πειθαρχικές ποινές, 
απολύσεις, άδειες αναρρωτικές, έξοδα κηδείας, χορή¬ 
γηση μισθολογικών κλιμακίων κ.λ.π. των υπαλλήλων. Τη¬ 
ρεί τους ατομικούς φακέλλους όλου του προσωπικού του 
Συμβουλίου Περιοχής. 

Ασχολείται με τη μελέτη και εφαρμογή των συλλογικών 
συμβάσεων εργασίας και δίνει κάθε αναγκαία πληροφορία 
για τη σωστή εφαρμογή αυτών. 

Ασχολείται με τη σύνταξη των απαιτουμένων δικ/κών 
για την απονομή, σύνταξης στους υπαλλήλους. 

β. Γραφείο Νομικής Υπηρεσίας 

Ασχολείται με κάθε νομικό θέμα που απασχολεί το Σ.Π. 
και διεκπεραιώνει κάθε έγγραφο που αφορά υπόθεση νο¬ 
μικού περιεχομένου. 

Ο δικηγόρος του Σ.Π. παρίσταται στα δικαστήρια για την 
υποστήριξη των συμφερόντων του Συμβουλίου, επεξερ¬ 
γάζεται για την νομική άποψη συμβόλαια, διακηρύξεις, 
συμβάσεις κ.λ.π. και γνωμοδοτεί επί νομικών και υπηρε¬ 
σιακών θεμάτων. 

γ. Γ ραφείο, πρωτοκόλλου Διεκπεραίωσης και Αρχείου 

Ασχολείται με την παραλαβή, πρωτοκόλληση, ευρετη- 
ρίαση και συσχέτιση των εισερχομένων εγγράφων και τη¬ 
ρεί τα πρωτότυπα στο Αρχείο. 

Επιμελείται της τήρησης του γενικού Αρχείου του Σ.Π. 
και υποβάλλει προτάσεις για εκκαθάριση αυτών που κρί- 
νονται ως άχρηστα. 

Από τον προϊστ/νο του γραφείου βεβαιώνεται το γνήσιο 
της υπογραφής της άρχουσας αρχής. 

Ασχολείται με τη δ/ση της αλληλογραφίας. 

δ. Γραφείο Διοικητικού Συμβουλίου - Εκτελεστικής 
Επιτροπής. 

Βοηθά τον Πρόεδρο στη κατάρτιση της ημερήσιας διά¬ 
ταξης του Διοικητικού Συμβουλίου και κοινοποιεί αυτή και 
τις διατάξεις του Κώδικα. Τηρεί πρακτικά των συνεδριά¬ 
σεων. Υποβάλλει αντίγραφα των αποφάσεων στην αρμό¬ 
δια διοικητική αρχή για τον έλεγχο της νομιμότητας. Τηρεί 

ευρετήριο αποφάσεων. Τηρεί τα πρακτικά της Εκτελεστικής 
Επιτροπής. Συντάσσει νομότυπα τις αποφάσεις της Εκτελεστι¬ 
κής Επιτροπής και τις υποβάλλει στις αρμόδιες αρχές. 

Καταχωρεί τα πρακτικά σε ειδικό βιβλίο και τηρεί ευρε¬ 
τήριο αποφάσεων. 

ε. Γραφείο Καθαριότητας. 

Επιμελείται της καθαριότητας του Συμβουλίου Περιο¬ 
χής και είναι υπεύθυνο για την περισυλλογή και αποκομική 
των απορριμμάτων. Ο Πρ/νος εισηγείται τη λήψη κάθε μέ¬ 
τρου για την καλύτερη και οικονομικότερη λειτουργία της 
υπηρεσίας. 

Τμήμα Οικονομικών Υπηρεσιών 

Ο υπάλληλος που θα επιλεγεί για τη θέση του προϊστα¬ 
μένου των Οικονομικών Υπηρεσιών ε'ιναι προϊστάμενος 
των γραφείων: Ταμείου, Λογιστηρίου, Προμηθειών και 
Αποθήκης, Προσόδων και Εισπρακτόρων. 

Φροντίζει για την κατάρτιση του προϋπ/μού και παρα¬ 
κολουθεί την εκτέλεση αυτού, την κατάρτιση του απολο¬ 
γισμού και την αποστολή στο Ελεγκτικό Συνέδριο, τη βε¬ 
βαίωση και είσπραξη των εσόδων του Σ.Π., τον τρόπο 
εκμετάλλευσης της περιουσίας του Σ.Π., την ομαλή διε¬ 
νέργεια των προμηθειών. 

Εισηγείται για την επιβολή, κατάργηση, μείωση ή αύ¬ 
ξηση των φόρων τελών, δικαιωμάτων και εισφορών, σύμ¬ 
φωνα πάντα με τις διατάξεις του Νόμου. 

Μελετά τους Νόμους και φροντίζει για την εφαρμογή 
τους για την έγκαιρη ενημέρωση των υπαλλήλων. 

Συντονίζει τις υπηρεσιακές ανάγκες των γραφείων του 
Τμήματος και εισηγείται στην άρχουσα Αρχή κάθε θέμα 
των παραπάνω Υπηρεσιών. 

Επιβλέπει το προσωπικό και εισηγείται για την τοποθέ¬ 
τηση αυτού, ανάλογα με τις ανάγκες των υπηρεσιών για 
την καλύτερη λειτουργία του Συμβουλίου Περιοχής. 

Συνεργάζεται με τους Προϊστάμενους των γραφείων 
του Τμήματος και είναι υπεύθυνος για την καλή λειτουργία 
των υπηρεσιών και την εξυπηρέτηση των πολιτών και 
ελέγχει μονογράφοντας όλες τις αποφάσεις που αφορούν 
τις υπηρεσίες του τμήματος. 

α. Γραφείο Ταμείου. 

Επιμελείται της κοινοποίησης των ατομικών ή ειδικών 
προσκλήσεων προς τους οφειλέτες και τη βεβαίωση των 
απευθείας βεβαιουμένων εσόδων του Σ.Π., όπως και της 
εκκαθάρισης των οφειλών των υπόχρεων. Εκκαθαρίζει τις 
οφειλές, των υπόχρεων και εκδίδει τα σχετικά σημειώ¬ 
ματα για την είσπραξη των διαφόρων τελών και δικαιωμά¬ 
των μέσα στο Συμβούλιο Περιοχής. 

Παίρνει τα νόμιμα μέτρα κατά των οφειλετών του Σ.Π. 
και γενικά κάθε μέτρο για την προστασία των συμφερό¬ 
ντων του Σ.Π. 

Ενεργεί τον έλεγχο κάθε φύσεως εισπράξεων, τακτο¬ 
ποιεί λογιστικά τις εισπράξεις που πραγματοποιούνται από 
τα αρμόδια όργανα. 

Βγάζει χωριστά για κάθε παραλαβή χρημάτων τα σχε¬ 
τικά γραμμάτια παραλαβής με χρηματικό λογαριασμό τα- 
κτοποιητές είσπραξης, σύμφωνα με τις διατάξεις «περί οι¬ 
κονομικής διοίκησης και Λογιστικού των Δήμων και Κοινο¬ 
τήτων» και παραδίδει αυτά στο αρμόδιο διαχειριστικό γρα¬ 
φείο για την εισαγωγή των εισπράξεων των Ταμείων του 
Συμβουλίου, κάνει τον έλεγχο των δικαιολογητικών που 
συνοδεύουν τα χρηματικά εντάλματα, σύμφωνα με τις δια¬ 
τάξεις «περί οικονομικής διοίκησης και Λογιστικού των 
Δήμων και Κοινοτήτων». 


Κάνει τις αποδόσεις των κρατήσεων προς τα δικαιούχο 
ταμεία. 

Συγκεντρώνει και καταχωρεί στα σχετικά λογιστικά βι¬ 
βλία τις εισπράξεις και τις πληρωμές του Σ.Π. Καταρτίζει 
τα μηνιαία Ταμιακά δελτία και στο τέλος κάθε χρόνου κα¬ 
ταρτίζει τον απολογισμό των εσόδων και εξόδων του Σ.Π. 
Κάνει όλες τις πληρωμές σύμφωνα με τα χρηματικά εντάλ¬ 
ματα που εκδίδονται. 

β. Γραφείο Λογιστηρίου 

Επιμελείται της εκκαθάρισης και εντολής πληρωμής 
κάθε δαπάνης του Σ.Π. Ειδικότερα ελέγχει τα δικαιολογη- 
τικά κάθε δαπάνης για να διαπιστώσει αν αυτά είναι πλήρη 
και σύμφωνα με το Νόμο. Μετά τον έλεγχο των δικ/κών 
εκδίδει τα σχετικά χρηματικά εντάλματα και μέσα στα όρια 
των πιστώσεων του προϋπ/μού. Μετά την υπογραφή των 
ενταλμάτων από τους αρμοδίους τα πρωτότυπα στέλνο¬ 
νται στο ταμείο και τα στελέχη αφού καταχωρηθοϋν στα 
σχετικά βιβλία παραμένουν στο αρχείο. Καταρτίζει σε συ¬ 
νεργασία μαζί με τις αρμόδιες υπηρεσίες του Σ.Π. τον 
προϋπολογισμό και την Εισηγητική Έκθεση αυτού. 

Παρακολουθεί γενικά την πορεία εκτέλεσης του 
προϋπ/μού, εισηγείται την αναμόρφωση αυτού με την εγ¬ 
γραφή νέων εσόδων, την ενίσχυση των ανεπαρκών και τη 
δημιουργία νέων πιστώσεων. 

Κάνει κάθε εργασία που αφορά θέματα πρ/σμού, τις 
προβλέψεις για την έκβαση αυτού, σύμφωνα με τα αποτε¬ 
λέσματα από την πορεία της εκτέλεσης αυτού. 

Συντάσσει τις μισθολογικές καταστάσεις του προσωπι¬ 
κού, βάσει των στοιχείων που δίδονται από το γραφείο 
προσωπικού. 

Εκδίδει τις βεβαιώσεις και τα πιστ/κά που έχουν σχέση 
με τις αποδοχές πάσης φύσεως προσωπικού. 

γ. Γ ραφείο Προμηθειών και Αποθήκης 

Στο γραφείο αυτό ανήκει αποκλειστικά η διενέργεια 
κάθε πράξης που ανάγεται στην προμήθεια για τις ανά¬ 
γκες των υπηρεσιών του Σ.Π. 

Φροντίζει για τη σύνταξη των προκηρύξεων διενέργειας 
των διαγωνισμών, την παραλαβή, τη διαφύλαξη και τη διά¬ 
θεση του υλικού, σύμφωνα με την διαδικασία που ορίζει ο 
Νόμος. 

δ. Γ ραφείο Προσόδων 

Ασχολείται με την διαδικασία της βεβαίωσης φόρων, τε¬ 
λών και δικαιωμάτων. 

Καταρτίζει τους βεβαιωτικούς καταλόγους και τους 
στέλνει στον Ειδικό Ταμία, σύμφωνα με τις σχετικές δια¬ 
τάξεις «Περί οικονομικής δ/σης και λογ/κού Δήμων και 
Κοινοτήτων». 

Παίρνει τις εκθέσεις ελέγχου των αρμοδίων εξωτερικών 
οργάνων του Σ.Π. και αξιοποιεί αυτές. 

Εισηγείται την επιβολή, κατάρτιση, μείωση ή αύξηση 
των παραπάνω φόρων, τελών και δικαιωμάτων και ειδικό¬ 
τερα ελέγχει την έκταση των χώρων που χρησιμοποιούνται 
και προβαίνει σε περίπτωση διαπίστωσης χρήσης των χώ¬ 
ρων χωρίς άδεια που δόθηκε στη σύνταξη βεβαιωτικού κα¬ 
ταλόγου μετά την απόφαση του προέδρου και σύμφωνα 
με τις δ/ξεις που ισχύουν κάθε φορά για τη βεβαίωση των 
εσόδων του Σ.Π. 

Επιμελείται της βεβαίωσης του τέλους διαφήμισης, 
παίρνει και ελέγχει τις αιτήσεις, εκδίδει τις σχετικές 
άδειες και υπολογίζει το τέλος που αναλογεί σύμφωνα με 
τη κείμενη Νομοθεσία. 

Παίρνει και καταχωρεί σε ειδικό βιβλίο της προσφυγές 
που υποβάλλονται από τους φορολογούμενους, συντάσ¬ 
σει τις αντίστοιχες εκθέσεις του άρθρου 5 παρ. 2 του Ν. 
25/76 και τις επισυνάπτει στις δικογραφίες με όλα τα σχε¬ 
τικά που αφορούν τη βεβαίωση. 

Επιμελείται και παρακολουθεί την άσκηση ή μη εφέ¬ 
σεων σε συνεργασία με το γραφείο Νομικής Υπηρεσίας 
και της Εκτελεστικής Επιτροπής, ενημερώνει το σχετικό 
βιβλίο προσφυγών και τηρεί αρχείο αποφάσεων διοικητι¬ 
κών δικαστηρίων και αρχείο δικογραφιών. 

Διεκπεραιώνει κάθε εργασία για την ολοκλήρωση της 
απόκτησης κληροδοσιών και δωρεών ακινήτων και τηρεί 
σχετικό αρχείο, συγκεντρώνει τους κάθε φύσεως τίτλους 
της ακίνητης και της κοινόχρηστης περιουσίας του Σ.Π. 

Καταρτίζει φάκελλο για κάθε ακίνητο του Σ.Π. που περι¬ 
λαμβάνει όλα τα στοιχεία που θεμελιώνουν τα δικαιώματα 
επί του ακινήτου. 

Μεριμνά για τη σύνταξη των διακηρύξεων των δημοπρα¬ 
σιών προς μίσθωση δημοτικών και κοινοτικών κτημάτων 
του Σ.Π. 

ε. Γραφείο Εισπρακτόρων 

Επιμελείται της είσπραξης των βεβαιουμένων εσόδων 
του Συμβουλίου Περιοχής. 

2. Δ/νση Τεχνικών Υπηρεσιών 

Ο Διευθυντής των Τεχνικών Υπηρεσιών: 

Διευθύνει τις τεχνικές υπηρεσίες του Συμβουλίου Πε¬ 
ριοχής στο σύνολό τους, δίνοντας προς αυτές τις απαιτού- 
μενες κατευθύνσεις και εντολές των οποίων και ελέγχει 
την εφαρμογή. 

Μεριμνά για τη σύνταξη των προγραμμάτων των έργων 
και των προμηθειών της Τ.Υ. 

Προβαίνει στον έλεγχο και τη θεώρηση των συντασσο- 
μένων μελετών, έργων και προμηθειών. 

ενημερώνεται επί των έργων τεχνικής φύσεως και των 
δραστηριοτήτων των Δήμων και Κοινοτήτων που ασκούν 
τεχνικές δραστηριότητες μέσα στα όρια του Σ.Π., ώστε να 
μπορεί να παρέχει τεχνικές γνώσεις στον Πρόεδρο και στο 
Διοικητικό Συμβούλιο. 

Εισηγείται ενέργειες που αποσκοπούν στη βελτίωση 
της εν γένει τεχνικής υποδομής του Σ.Π. 

Μεριμνά για τη σύμφωνη με τις κείμενες διατάξεις διε¬ 
νέργειες των διαγωνισμών εκτέλεσης έργων και προμη¬ 
θειών, καθώς και για τη παραλαβή αυτών. 

Μεριμνά για τη παροχή στοιχείων προς το αρμόδιο γρα¬ 
φείο για τη σύνταξη του προϋπ/μού του Σ.Π. για την πρό¬ 
βλεψη πιστώσεων, αναμόρφωση πιστώσεων, για την εκτέ¬ 
λεση έργων και προμηθειών και για τη λειτουργία των Τε¬ 
χνικών Υπηρεσιών. 

Διαχειρίζεται τις πιστώσεις που διατίθενται, για την 
εκτέλεση έργων και προμηθειών αρμοδιότητας Τεχνικών 
Υπηρεσιών. 

Τμήμα Πολιτικών Εφαρμογών 

Προϊστάμενος. 

Ο Προϊστάμενος του Τμήματος διευθύνει τη λειτουργία 
των γραφείων που υπάγονται στο τμήμα αυτό. 

Επιμελείται της συντάξεως και συντάσσει προμελέτες 
και μελέτες έργων και προμηθειών αρμοδιότητας του 
Τμήματος. 

Επιμελείται της εκτέλεσης, σύμφωνα με τις ισχύουσες 
διατάξεις «περί εκτελέσεως Δημοτικών έργων και προμη¬ 
θειών», αρμοδιότητας του Τμήματος. 


Μεριμνά για τη σύνταξη τευχών δημοπράτησης και χρο¬ 
νικού προγραμματισμού εκτέλεσης των έργων. 

Παρακολουθεί τις πιστώσεις που διατίθενται για την 
εκτέλεση των έργων αρμοδιότητάς του. 

Μεριμνά για την ενημέρωση του αρχείου των σχεδίων 
για τις ενδεχόμενες τροποποιήσεις κατά την κατα¬ 
σκευή. 

Μεριμνά για τη συγκέντρωση και αποστολή αρμόδια των 
απαραίτητων στατιστικών και λογιστικών στοιχείων των 
έργων. 

Μεριμνά για την παράδοση στο αρμόδιο γραφείο Αρχείο 
της Δ/νσης Τ.Υ. των φακέλλων των έργων μετά την 
έγκριση του Πρωτοκόλλου οριστικής παραλαβής και της 
σύνταξης του τελικού λογαριασμού. 

α. Γ ραφείο Μελετών και Επίβλεψης Έργων. 

Φροντίζει για τη σύνταξη μελετών για κάθε φύσεως έρ¬ 
γων που εκτελούνται εργολαβικώς ή με αυτεπιστασία. 
Επιβλέπει και διεκπεραιώνει κάθε διαδικασία που αφορά 
την εκτέλεση έργων ή προμηθειών ως η οργάνωση συνερ¬ 
γείου, η εγκατάσταση του εργολάβου, ο έλεγχος της σω¬ 
στής εφαρμογής των όρων της σύμβασης για την ποιοτικά 
καλή και σύμφωνα με τη μελέτη, εκτέλεση των έργων ή 
παρακολούθηση της κανονικής προόδου των εργασιών, η 
παράδοση των υλικών, ο έλεγχος των επιμετρήσεων, σύ¬ 
νταξη των λογαριασμών πληρωμής, η έγκαιρη σύνταξη και 
εισήγηση για έγκριση συγκριτικών πινάκων, η εφαρμογή 
του Νόμου περί αναπροσαρμογής τιμών και των σχετικό με 
το Νόμο τούτο εγκυκλίων και οδηγιών, η επίλυση διαφο¬ 
ρών με τους εργολάβους ή προμηθευτές, η σύνταξη απο¬ 
λογισμού έργων με αυτεπιστασία κατά τις κείμενες διατά¬ 
ξεις κ.λ.π. Τηρεί τους φακέλλους έργων με όλα τα στοι¬ 
χεία σύμφωνα με τις διατάξεις του Νόμου περί εκτέλεσης 
Δημοτικών και Κοινοτικών έργων, και αρχειοθετεί τούτους 
με σύστημα εύκολης ανεύρεσης, παρακολούθησης, ενη¬ 
μέρωσης και συμπλήρωσης. Συγκεντρώνει στοιχεία για 
συμπλήρωση, συντήρηση και βελτίωση των έργων και 
υποβοηθεί τη διοίκηση του Σ.Π. με διαμόρφωση αυτών σε 
συγκεκριμένες προτάσεις, για τον καταρτισμό των τεχνι¬ 
κών προγραμμάτων εκτελέσεων έργων. 

Συγκεντρώνει τις πληροφορίες και καταγγελίες για 
φθορές στα έργα του Σ.Π. και επιμελείται της αμέσου επι¬ 
σκευής αυτών ή της έναρξης σε πρόγραμμα γενικό αντιμε¬ 
τώπισης. 

β. Γ ραφείο Κτηματολογίου 

Χειρίζεται όλα τα θέματα σύνταξης, τήρησης παροχής 
στοιχείων που έχουν σχέση με την εφαρμογή κτηματολο¬ 
γίου στο βαθμό που εμπίπτουν εκάστοτε στην αρμοδιό¬ 
τητα του Σ.Π. Υλοποιεί τον πολεοδομικό σχεδιασμό στα 
πλαίσια των εγκεκριμένων Ζωνών Οικιστικού Ελέγχου 
(Ζ.Ο.Ε.) ή των Ειδικών Χωροταξικών μελετών. 

γ. Γ ραφείο Διεκ/σης εγγράφων όλης της Δ/νσης Τ.Υ. - 
Αρχείου 

Τηρεί το Πρωτόκολλο αλληλογραφίας των Τ.Υ. Διεκπε- 
ραιώνει και διακινεί την αλληλογραφία της Δ/νσης Τ.Υ. 
Τηρεί το Αρχείο της υπηρεσίας. Διεξέρχεται τις διαδικα¬ 
σίες από την έγκριση της μελέτης του έργου και προμή¬ 
θειας μέχρι και του καθορισμού επιβλέποντος (περίληψη 
διακήρυξης - δημοπρασία - υπογραφή συμβάσεως - κα¬ 
θορισμός επιβλέποντος). Τηρεί και ενημερώνει τα βιβλία: 
α) μελετών, β) εκτελουμένων έργων και γ) πληρωμών 
εκτελουμένων έργων ή προμηθειών και φροντίζει για την 
έγκαιρη αποστολή στο Λογιστήριο του Σ.Π. των δικ/κών 

(μελέτες - αποφάσεις - συμβάσεις κ.λ.π.) για την πλη¬ 
ρωμή των έργων. 

δ. Γραφείο Προγραμματισμού και Ανάπτυξης 

επιμελείται τη συγκέντρωση, επεξεργασία και τήρηση 
στατιστικών στοιχείων για την οικονομική, κοινωνική και 
πολιτιστική κατάσταση του Σ.Π. Συντάσσει τις απαραίτη¬ 
τες μελέτες για την αξιοποίηση των τοπικών πλουτοπαρα- 
γωγικών πόρων. Συντάσσει τα μεσοχράνια και ετήσια το¬ 
πικά αναπτυξιακά προγράμματα του Σ.Π. Διερευνά τις πη¬ 
γές χρηματοδότησης για προγράμματα και πρωτοβουλίες 
που συγχρηματοδοτεί η Ευρωπαϊκή Ένωση και συντάσσει 
την κατάθεση των προτάσεων. Διατυπώνει προτάσεις για 
την ανάληψη συγκεκριμένων επενδυτικών και αναπτυξια¬ 
κών πρωτοβουλιών, τόσο από φορείς του Δημοσίου, όσο 
και του ιδιωτικού τομέα. Καταρτίζει προγράμματα για την 
ευαισθητοποίηση, κινητοποίηση και ενημέρωση του τοπι¬ 
κού πληθυσμού σε θέματα προστασίας περιβάλλοντος. 
Συντάσσει προγράμματα για την τουριστική προβολή και 
διαφήμιση της περιοχής του Σ.Π. Διατυπώνει προτάσεις 
προς τους αρμόδιους φορείς, για τις επιμορφωτικές ανά¬ 
γκες του τοπικού πληθυσμού. 

ε. Γραφείο Πληροφορικής και Γεωγραφικών Συστημάτων 

Ασχολείται με την οργάνωση και τον προγραμματισμό 
των υπηρεσιών του Συμβουλίου Περιοχής. 

Άρθρο 6 

α. Όσοι επιλέγονται Προϊστάμενοι από το Υπηρεσιακό 
Συμβούλιο τοποθετούνται με απόφαση του Προέδρου σε 
αντίστοιχου επιπέδου οργανικές μονάδες για τρία χρόνια. 

Οι τοποθετούμενοι ως προϊστάμενοι εξακολουθούν ν’ 
ασκούν τα καθήκοντά τους έως την τυχόν επανεκλογή 
τους ή την τοποθέτηση νέου Προϊσταμένου. 

β. Η επιλογή των Προϊσταμένων διευθύνσεως τμημάτων 
και αυτοτελών γραφείων του Σ.Π. θα γίνεται από υπαλλή¬ 
λους των κλάδων ΠΕ, ΤΕ και ΔΕ. Ειδικά για τη θέση του 
Προϊσταμένου Δ/σης των Τ.Υ. θα γίνεται απά υπαλλήλους 
των κλάδων ΠΕ3 Πολ/κών Μηχ/κών και ΠΕ6 Τοπογρά¬ 
φων. Τον Προϊστάμενο που απουσιάζει ή κωλύεται, ανα¬ 
πληρώνει στα καθήκοντά του ο Προϊστάμενος της αμέσως 
υποκείμενες οργανικής μονάδας κατά τη σειρά που οι 
υποκείμενες οργανικές μονάδες αναφέρονται στον παρό¬ 
ντα οργανισμό. 

Άρθρο 7 

Κάθε εργαζόμενος στο Σ.Π. κατέχει μία συγκεκριμένη 
θέση εργασίας, ο τίτλος της οποίας αντιστοιχεί κατά το 
δυνατό στο πραγματικό της περιεχόμενο. Η ανάληψη από 
ένα εργαζόμενο της ευθύνης περισσοτέρων από μίας θέ¬ 
σεων εργασίας είναι δυνατόν να γίνει με απόφαση του 
Προέδρου του Συμβουλίου Περιοχής ή του Διοικητικού 
Συμβουλίου. 

Άρθρο 8 

Από τις διατάξεις της απόφασης προκαλείται δαπάνη σε 
βάρος του Προϋπολογισμού του Σ.Π. της 9ης εδαφικής 
Περιφέρειας Ν. Φθ/δας, το ύψος της οποίας δεν μπορεί 
να προσδιορισθεί. 


Η παρούσα να δημοσιευθεί στην Εφημερίδα της Κυβερ- 
νήσεως. 

Λαμία, 18 Δεκεμβρίου 1996 

Με εντολή Γ εν. Γ ραμμ. 

Περιφ. Στερεός Ελλάδας 
Η Αν/τρια Περ/κού Δ/ντή 
ΔΗΜΗΤΡΑ ΡΑΠΤΗ 

- + - 

Αριθ. 1/13475 (3) 

Σύσταση Νομικού Προσώπου στην Κοινότητα Ζωγράφου 
Ν. Χαλκιδικής με την επωνυμία «Σχολική Επιτροπή Νη¬ 
πιαγωγείου». 

Η Δ/ΝΤΡΙΑ ΤΗΣ ΠΕΡΙΦ/ΚΗΣ Δ/ΣΗΣ Ν. ΧΑΛΚΙΔΙΚΗΣ 
Έχοντας υπόψη: 

1. Την Δ4/162/28.3.1989 Κοινή Υπουργική Απόφαση 
των Υπουργών Εσωτερικών, Οικονομικών, Εθν. Παιδείας 
και θρησκευμάτων, Περιβάλλοντος Χωροταξίας και Δημο¬ 
σίων Έργων, περί σύστασης Σχολικής Επιτροπής. 

2. Το αριθμ. 28303/17.5.1989, έγγραφο του Υπ. Εσω¬ 
τερικών σχετικά με τη σύσταση νομικών Προσώπων με την 
επωνυμία Σχολική Επιτροπή. 

3. Τις διατάξεις του Π.Δ. 323/89 και του Ν. 2158/93 
(άρθρ. 8 παρ. 8) 

4. Την αριθμ. 959/1984 απόφαση Νομάρχη όπως τρο¬ 
ποποιήθηκε με την 15790/89 «περί μεταβίβασης αρμο¬ 
διοτήτων αυτών» 

5. Την αριθμ. 27/1996 απόφαση του Κοινοτικού Συμ¬ 
βουλίου Ζωγράφου περί σύστασης κοινοτικού νομικού 
προσώπου με την επωνυμία «Σχολική Επιτροπή Νηπιαγω¬ 
γείου Ζωγράφου, αποφασίζουμε: 

1. Συνιστούμε στην κοινότητα Ζωγράφου του Νομικού 
Χαλκιδικής ίδιο Νομικό Πρόσωπο με την επωνυμία «Σχο¬ 
λική Επιτροπή Νηπιαγωγείου» 

2. Σκοπός του Νομικού Προσώπου είναι: 

η διαχείρηση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, 
ύδρευσης, τηλεφώνου, αποχέτευσης, αναλώσιμων υλικών 
κ.λ.π. 

Η εκτέλεση μικρών έργων για επισκευή και συντήρηση 
διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων 
Η φροντίδα για την εξεύρεση άλλων πόρων και εφοδιασμός 
των σχολικών μονάδων με έπιπλα και σκεύη, με βιβλία για σχο¬ 
λική βιβλιοθήκη και γενικά με όλα τα μέσα που είναι απαραί¬ 
τητα για τη λειτουργία τους και γενικότερα η λήψη όλων των 
μέτρων που κρίνονται αναγκαία για τη στήριξη της διοικητικής 
λειτουργίας των σχολικών μονάδων. 

3. Το Νομικό Πρόσωπο διοικείται από 5/μελές διοικη¬ 
τικό συμβούλιο αποτελούμενο από: 

α) το εκάστοτε Πρόεδρο Κοινότητας ως Πρόεδρο 
β) δύο Κοινοτικούς Συμβούλους 
γ) Το Διευθυντή του Νηπιαγωγείου 
δ) Εκπρόσωπο του Συλλόγου Γονέων και κηδεμόνων 

4. Η θητεία του πρώτου Δ.Σ. του Νομικού προσώπου λή¬ 
γει με τη λήψη της παρούσας κοινοτικής περιόδου. 

Η θητεία των μελών του Δ.Σ. ακολουθεί τη Δημοτική ή 
Κοινοτική περίοδο. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


12929 


Το Δ.Σ. εκλέγει αντιπρόεδρο, γραμματέα. 

5. Πόροι του Νομικού Προσώπου είναι: 
α) ετήσια επιχορήγηση της κοινότητας 
β) ετήσια επιχορήγησης του Κράτους 

γ) κάθε είδους εισφορές, δωρεές, κληρονομιές 
δ) εισπράξεις από το αντίτιμο των παρεχομένων πραγ¬ 
μάτων ή υπηρεσιών 
ε) Πρόσοδοι από την περιουσία του 

6. Περιουσία του Νομικού Προσώπου. 

Το εποπτικό κ.λ.π. υλικό του Νηπιαγωγείου 

7. Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ.Σ. και όταν αυ¬ 
τός απουσιάζει ή κωλύεται από τον Αντιπρόεδρο. 

Με την απόφαση αυτή προκαλείται δαπάνη εις βάρος 
του προϋπολογισμού της κοινότητας, που θα γραφεί στον 
προϋπολογισμό του 1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 20 Νοεμβρίου 1996 
Με εντολή 

Γεν. Γραμ. Περιφ. Κεντρ. Μακεδονίας 
Η Δ/ντρια 

ΣΤΑΜΑΤΙΑ ΚΛΑΜΟΥΡΗ 
- 4 -- 

Αριθ. 1/13596 (4) 

Σύσταση Νομικού Προσώπου στην Κοινότητα Ν. Τρίγλιας, 
Ν. Χαλκιδικής με την επωνυμία «Πολιτιστικό - Αθλητικό 
Κέντρο Ν. Τρίγλιας». 

Η Δ/ΝΤΡΙΑ ΤΗΣ ΠΕΡΙΦ/ΚΗΣ Δ/ΣΗΣ Ν. ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 203 του Π.Δ. 410/1995. 

2. Την αριθμ. 93/8.10.1996 απόφαση του Κοιν. Συμ¬ 
βουλίου Ν. Τρίγλιας, αποφασίζουμε: 

1) Συστήνεται από την Κοινότητα Ν. Τρίγλιας Νομικό 
Πρόσωπο Δημοσίου Δικαίου με το όνομα «Πολιτιστικό - 
Αθλητικό Κέντρο Ν. Τρίγλιας» 

2) Σκοπός του Ανωτέρω Νομικού Προσώπου είναι η 
αξιοποίηση του ελευθέρου χρόνου των 1.500 περίπου μα¬ 
θητών και νέων γενικά της κοινότητας για την ψυχαγωγία 
τους, την ανάπτυξη διαπροσωπικών σχέσεων, τη βελτίωση 
της ποιότητας ζωής, τη βελτίωση του βιολογικού επιπέδου 
των αθλουμένων, την καλλιέργεια αθλητικού χαρακτήρα 
και συνείδησης, τη σωστή κινητική και φυσική ανάπτυξη 
των αθλουμένων. 

3) Πόροι αυτού είναι: 

α) ετήσια επιχορήγηση της Κοινότητας 500.000 δρχ. 
β) εισφορές, δωρεές, κληρονομιές, κληροδοσίες, 
γ) έσοδα από το αντίτιμο των πραγμάτων ή υπηρεσιών 
που παρέχονται από το Νομικό Πρόσωπο 
δ) Πρόσοδοι από τη δική του Περιουσία 
ε) Κάθε τυχόν παροχή του κράτους ή άλλη νόμιμη πρό¬ 
σοδος 

ζ) Το Νομικό Πρόσωπο διοικείται από 5 μελές Διοικητικό 
Συμβούλιο που αποτελείται από τους: 
α) Πρόεδρο Κοινότητας ως Πρόεδρο 
β) Δύο Κοινοτικούς Συμβούλους 
γ) Ένα μέλος του Δ.Σ. του Π.Ο. Τρίγλιας 
δ) Ένα Δημότη που ασχολείται με αυτές τις δραστηριό¬ 
τητες 


Οι Κοινοτικοί Σύμβουλοι και οι δύο πολίτες ορίζονται 
από το Κοινοτικό Συμβούλιο 

Το Διοικητικό Συμβούλιο ορίζει Αντιπρόεδρο και Γραμ¬ 
ματέα από τα μέλη. 

Η θητεία του Διοικητικού Συμβουλίου ακολουθεί τη θη¬ 
τεία του Κοιν. Συμβουλίου και λήγει με την εγκατάσταση 
των νέων μελών. 

5. Το Νομικό Πρόσωπο εκπροσωπείται στα Δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται από τον 
Αντιπρόεδρο. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας 
500.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 9 Δεκεμβρίου 1996 
Με εντολή 

Γεν. Γραμ. Περιφ. Κεντρ. Μακεδονίας 
Η Δ/ντρια 

ΣΤΑΜΑΤΙΑ ΚΛΑΜΟΥΡΗ 
- 4 - 

Αριθ. 1002 (5) 

Ορισμός μελών της Διοικητικής Επιτροπής Στρατιωτικών 
Επιτάξεων Ν. Χίου. 

Ο ΑΝΑΠΛΗΡΩΤΗΣ ΠΕΡΙΦ. Δ/ΝΤΗ Ν. ΧΙΟΥ 

Έχοντας υπόψη: 

1. Τις διατάξεις: 

α. Των άρθρων 32 & 33 του Ν. 4442/1929 «περί Στρατι¬ 
ωτικών και Ναυτικών Εισφορών και Ναυλώσεων» (Ίδρυση 
διοικητικών δικαστηρίων) 

β. του άρθρου 3 του Α.Ν. 2278/1940 «περί τροποποίη¬ 
σης και συμπλήρωσης διατάξεων του Ν. 4442/1929» 

γ. Του άρθρου 1 του Ν.Δ. 380/1947 «περί αυξήσεως 
της καθ’ ύλην αρμοδιότητας των διοικητικών δικαστηρίων 
κ.λ.π. 

δ. Του Ν. 611/1977 «περί τροποποιήσεως και συμπλη- 
ρώσεως διατάξεων τινών του Ν. 4442/1929». 

ε. Του άρθρου μόνου του Π.Δ/τος 115/1984 «περί Διο¬ 
ρισμού και παράτασης θητείας μελών Διοικητικών Δικα¬ 
στηρίων Στρατιωτικών Επιτάξεων» 

στ. Του άρθρου 23 του Ν. 1578/85 «περί κύρωσης του 
κώδικα κατάστασης των δικαστικών λειτουργών και άλλες 
διατάξεις» 

ζ. Του άρθρου 9 παρ. 1 του Ν. 1649/1986 (ΦΕΚ 149/ 
3.10.86/Τ. Α') περί τροποποιήσεως διατάξεων του κώδικα 
των Δικηγόρων και άλλες διατάξεις (Μετονομασία Διοικη¬ 
τικών Δικαστηρίων σε Διοικητικές Επιτροπές) 

2. Το έγγραφο αριθμ. Φ. 851/168/845926/31.8.61 
του Γ.Ε.Σ. που μας κοινοποίησε το Υπ. Εσωτερικών στο 
αριθ. πρωτ. 85299/19.9.61 έγγραφο του με θέμα «Διοι¬ 
κητικά Δικαστήρια Στρατιωτικών Επιτάξεων». 

3. Τις από 17.7.84 Διοικητικές οδηγίες της Δ.Ο.Ι./ 
Γ.Ε.Σ. για την εφαρμογή του Π.Δ/τος 115/84, που μας 
κοινοποίησε το Υπ. Εσωτερικών με το αριθμ. πρωτ. 
60566/799/5.9.84 έγγραφο του. 

4. Το έγγραφο ΕΠ. 24/17.12.87 του Διοικητικού Εφε- 
τείου Αθήνας, που μας κοινοποίησε το Υπ. Εσωτερικών 

στο αριθμ. οικ. 3437/15.1.88 έγγραφο του με θέμα «Με- 
τονομασία Διοικητικών Δικαστηρίων Στρατιωτικών Επιτά¬ 
ξεων». 

5. Την πάγια διαταγή θυπ’ αριθμ. 8-11 /1990 του Γ.Ε.Σ. 
περί των Διοικητικών Επιτροπών Στρατιωτικών Επιτάξεων 
που μας κοινοποίησε με το αριθμ. Φ. 851.1/5/667387/ 
Σ.7387/18.11.90 έγγραφο του. 

6. Το αριθμ. πρωτ. 196 / 6 .12.96 έγγραφο του Πρωτοδι¬ 
κείου Χίου με το οποίο ορίζει τα νέα μέλη στην ανωτέρω 

επιτροπή. _ 

7. Το αριθμ. πρωτ. Φ. 851.1/2/116742/Σ.142/19.9.96 
έγγραφο της ΑΣΔΕΝ με το οποίο μας γνωρίζει τα νέα μέλη 
στην ανωτέρω επιτροπή. 

8. Το γεγονός ότι η θητεία των τακτικών και αναπληρω¬ 
ματικών μελών της Διοικητικής Επιτροπής Στρατιωτικών 
Επιτάξεων είναι ενιαύσιο, δηλαδή αρχίζει την 1η Ιανουά¬ 
ριου και λήγει την 31η Δεκεμβρίου του έτους, αποφασί¬ 
ζουμε: 

1. Ανασυγκροτούμε την Διοικητική Επιτροπή Στρατιωτι¬ 
κών Επιτάξεων Ν. Χίου και διορίζουμε σ’ αυτήν: 

Α) Τακτικά μέλη τους: 
α. Κων/νο Πασχαλίδη, Πρωτόδικη Χίου 
β. Παναγιώτη Χουζούρη, Πρωτόδικη Χίου 
γ. Ηρακλή Κισσουρά, Τχη (ΠΖ) του 23 ΤΔΤΕ 
δ. Γεώργιο Στάμου, Τχη (ΠΖ) του 643 ΤΕ 
ε. Εμμανουήλ Κισσάνη, Προϊστάμενο Κτηματικής Υπη¬ 
ρεσίας Χίου. 


γ. Νικόλαο Πασσιά, Λγο (ΠΒ) της 96 ΜΕΘ (στο δ τα¬ 
κτικό) 

δ. Στυλιανό Γεραζούνη, Υπάλληλο της Κτηματικής 
Υπηρ. (στο ε τακτικό) 

2. Καθήκοντα Προέδρου της Επιτροπής εκτελεί ο αρ¬ 
χαιότερος των Πρωτοδικών ενώ καθήκοντα Επιτρόπου 
Επικράτειας εκτελεί ο Εισαγγελέας Πρωτοδικών της 
έδρας του Νομού. 

3. Γραμματέα της Επιτροπής ορίζουμε την Γάγγα Φλω¬ 
ρεντία, υπάλληλο της Κτηματικής Υπηρεσίας Χίου, ανα- 
πληρούμενη από την Πουλή Ελένη, υπάλληλο της Κτημα¬ 
τικής Υπηρεσίας Χίου. 

4. Η θητεία των μελών της Επιτροπής λήγει στις 
31.12.1997. 

5. Το έργο της Επιτροπής ορίζεται από τις διατάξεις του 
Ν. 4442/1929 όπως τροποποιήθηκε μεταγενέστερα και 
λειτουργεί όχι ως διοικητικό δικαστήριο αλλά ως συλλο¬ 
γικό όργανο της διοίκησης, κατά τω αποφάσεων της 
οποίας επιτρέπεται προσφυγή ενώπιον των τακτικών διοι¬ 
κητικών δικαστηρίων. 

6. Στον Πρόεδρο, τα μέλη, το Γραμματέα, και τον Επί¬ 
τροπο Επικράτειας της Επιτροπής, καταβάλλεται αποζη¬ 
μίωση κατά συνεδρίαση, όπως καθορίζεται στις παραγρά¬ 
φους 12 & 13 της αριθμ. (5) πάγιας διαταγής του ΓΕΣ που 
αναφέρουμε στο σκεπτικό. 

Η απόφαση αυτή να δημοσιευθεί στην Εφημερίδα της 
ΚυΒεονήσεως. 


Β) Αναπληρωματικά μέλη τους: 
α. Κων/νο Πέρρο, Πρωτόδικη Χίου (στα α & β τακτικά) 
β. Αντώνιο Μπολιεράκη, Τχη (ΠΖ) του 96 ΤΥΠΕΘ (στο γ 
τακτικό) 


Χίος, 13 Δεκεμβρίου 1996 

Ο Αν/της Περιφ/κού Διευθυντή 
ΓΕΩΡΓΙΟΣ ΚΟΥΝΑΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



